       Карлар  ява
Эре - эре  карлар  ява

Бар дөньяны  тутырып.

Кар - бураннар  дулаганда,

Булмый  шул  тышта  торып.

                                 Өйдә торып  тәрәзәдән

                                 Күзәтәмен  буранны.

                                 Бик  кыска  вакыт  эчендә

                                 Кар  тутыра  урамны.

    Тәрәзәгә карап телим  :

“Чамаңны  белеп  дула!

Ярый  ла без  әле  өйдә,

Күп  кешеләр бит  юлда”.

                                 Сизгән  төсле  уйларымны,

                                 Ул  бераз  тынган  була.

                                 Бераздан  тагын  дуылдап,

                                 Кар  өеп  куйган  була. 

          Туган  җир
Ап-ак  кардан, ак  юллардан,

Барам  аклыкка  таба.

Яшел  чагым, ямьле  чагым,

Көн  саен  артта  кала.

                              Ак  бураннар  арасыннан,

                             Юллап  карыйм  яшьлегем.

                             Еллар  катламында  калган,

                             Ачып  булмый  ишеген.

 Кар  бөртеге - ак  күбәләк,

Килеп  куна  иңнәргә.

Ни  әйтергә  телидер  ул,

Сиңа, миңа, безләргә.

                              Учка  төште, эреп  бетте

                              Бер  мизгелдә  Карсылу.

                              Тормыш  матур, онытмагыз,

                             Яшәү, җиргә  тартылу.

 Зәңгәр  күктән  Җиргә  төшеп,

Кисәтә  кебек  безне.

Кайларга  гына  китсәң  дә, 

Онытма  туган  җирне.      

